Joe Biden. Josef Robinett „Jo“ Bayden, Jr. (inglizcha: "Joseph Robinette „Joe“ Biden Jr."; 1942-yil 20-noyabrda tugʻilgan) amerikalik siyosatchi, 20-yanvar 2021-yildan 2025-yilgacha AQShning 46-hamda AQSh prezidenti. Demokratlar partiyasi aʼzosi boʻlgan Bayden bungacha 1973-yildan 2009-yilga qadar Delaver shtatidan senator hamda 2009-yildan 2017-yilga qadar 47-vitse-prezident vazifalarini bajargan. Bayden Pensilvaniya shtatining Skranton shahrida tugʻilib oʻsgan. 1953-yili Bayden oʻn yoshligida oilasi bilan Delaver shtatidagi New Castle Countyga koʻchib oʻtadi. U 1968-yilda Sirakuz universitetini tamomlab, huquq boʻyicha bakalavr darajasini oldi va Delaver universitetiga oʻqishga kirdi. 1970-yilda u Nyu-Kasl okrugi Kengashiga senator etib saylandi va buning ortidan AQSh tarixida oltinchi eng yosh senator boʻldi. Keyinchalik, 1972-yilga kelib, Bayden Delaverdan AQSh senatori etib saylandi, bu paytda u 29 yoshda boʻlgan. 2008-yilgi prezidentlik saylovlarida Bayden Barak Obamaning yordamchisi (vitse-prezident) sifatida qatnashib, Jon Makkeyn va uning yordamchisi Sara Palin ustidan gʻalaba qozonishdi. Obama va Bayden 2012-yilgi prezidentlik saylovlarida Mitt Romni va uning yordamchisi Pol Rayen ustidan gʻalaba qozonib, ikkinchi muddatga qayta saylanishdi. Bayden 2020-yilgi saylovlarda Demokratik partiyadan prezidentlikka nomzod boʻlib, AQSh prezident Donald Trump bilan raqobatlashdi va gʻalaba qozondi. Dastlabki hayoti. Joseph Robinette Bayden Jr. 20-noyabr 1942-yili Pensilvaniya shtatining Skranton shahridagi St. Mary shifoxonasida dunyoga keldi. Onasi – Katerin Yujeniya „Jin“ Bayden (qizlik familiyasi Finnegan), otasi – Josef Robinett Bayden Sr. Katolik oilada toʻngʻich farzand boʻlgan Baydenning bir singli – Valerie hamda ikki ukasi – Francis va James mavjuddir. Jean irland kelib chiqishga, Joseph Sr. Esa ingliz, fransuz va irland kelib chiqishga ega boʻlgan. Galereya. = Yana qarang = Nashrlar. Kitoblar Book contributions Broshyuralar Maqolalar